***DOM ZDRAVLJA ZADARSKE ŽUPANIJE***

***ULICA IVANA MAŽURANIĆA 28/A***

***23000 ZADAR***

*RKP: 33976*

*MB: 00713007*

*OIB: 82455745471*

*Razina: 31*

*Razdjel: 000*

*Šifra djelatnosti: 8621*

*Razdoblje: 01.01 – 31.12.2017.g.*

*Ur.broj: 503**- 01/2018*

*Zadar, 29. siječnja 2017. godine*

***BILJEŠKE UZ FINANCIJSKE IZVJEŠTAJE***

***DOM ZDRAVLJA ZADARSKE ŽUPANIJE OD 01.01. 2017. – 31.12.2017. GODINE***

*U bilješkama koje su sastavni dio financijskih izvještaja obrazlažu se odstupanja u odnosu na prethodno izvještajno razdoblje.*

*Bilješke uz financijske izvještaje izrađene su sukladno člancima 13. - 17. Pravilnika o financijskom izvještavanju u proračunskom računovodstvu (NN 3/15, NN 93/15, 135/15, NN 2/17 i NN 28/17), predstavljaju dopunu podataka kako bi se financijski izvještaji pravilno razumjeli i protumačili. Označavaju se rednim brojevima s pozivom na AOP oznaku u izvještaju na koji se odnose.*

*DOM ZDRAVLJA ZADARSKE ŽUPANIJE za razdoblje od 01.01. do 31.12.2017. godine na propisanim obrascima sukladno Pravilniku o proračunskom računovodstvu i Računskom planu (NN 124/14, NN 115/15 i NN 87/16) izradio je sljedeće financijske izvještaje:*

* *Izvještaj o prihodima i rashodima, primicima i izdacima – Obrazac PR – RAS*
* *Bilancu – obrazac BIL*
* *Izvještaj o obvezama – Obrazac OBVEZE*
* *Izvještaj o rashodima prema funkcijskoj klasifikaciji – Obrazac RAS funkcijski*
* *Bilješke*

*Dom zdravlja Zadarske županije je zdravstvena ustanova registrirana za obavljanje slijedećih djelatnosti:*

* *obiteljska (opća) medicina,*
* *dentalna zdravstvena zaštita,*
* *zdravstvena zaštita žena,*
* *zdravstvena zaštita predškolske djece,*
* *medicina rada,*
* *laboratorijska dijagnostika,*
* *radiološka dijagnostika,*
* *specijalističko-konzilijarna zdravstvena zaštita (ortodoncija i oralna kirurgija)*
* *sanitetski prijevoz,*
* *patronažna zdravstvena zaštita,*
* *zdravstvena njega,*
* *palijativna skrb bolesnika*

***BILJEŠKE UZ OBRAZAC PR – RAS***

***PRIHODI:***

*Ukupni prihodi (AOP 403), ostvareni u izvještajnom razdoblju iznose 45.523 tis.kn, u odnosu na prethodnu godinu isti su neznatno porasli (+1,5%); sastoje se od:*

1. *prihoda poslovanja (AOP 001) u iznosu od 45.518 tis.kn*
2. *prihoda od prodaje nefinancijske imovine (AOP 304) u iznosu od 5 tis.kn (u naravi se odnose na prihode od prodaje stanova)*

*Struktura prihoda poslovanja ostvarenih u izvještajnom razdoblju je sljedeća:*

* *prihodi od imovine (AOP 074) realizirani su u iznosu od 80 tis.kn ili 37,2% realizacije iz prethodne godine. U naravi se radi o prihodima od kamata na oročena sredstva i od a`vista kamata, pri čemu u 2017.g. nisu ostvareni prihodi od zateznih kamata i ovrha.*
* *prihodi od upravnih i administrativnih pristojbi, pristojbi po posebnim propisima i naknadama (AOP 105) realizirani su u iznosu od 879 tis.kn, u odnosu na prethodno izvještajno razdoblje bilježe porast za (+6,6%), a u naravi se odnose na: dopunsko zdravstveno osiguranje, refundacije šteta i stručno osposobljavanje.*
* *prihodi od prodaje proizvoda i robe (AOP 125) realizirani su u iznosu od 1.812 tis.kn ili 98,6% realizacije prethodne godine, u naravi se odnose na prihode od zakupa.*
* *prihodi od pruženih usluga (AOP 126) realizirani su u iznosu od 2.288 tis.kn ili 79,5% realizacije iz prethodne godine, u naravi se odnose na: prihode od medicine rada, od pripravnika, od hitne i ostalih usluga koje pacijenti plate izvan osiguranja s HZZO-om.*
* *prihodi od donacija (AOP 128) realizirani su u istom iznosu kao i prethodne godine 1.5 tis.kn.*
* *prihodi od HZZO na temelju ugovornih obveza (AOP 135) realizirani su u iznosu od 40.457 tis.kn, u odnosu na prethodno izvještajno razdoblje isti bilježe porast od (+3,5%).*

*Prihodi od HZZO su najzastupljeniji i čine 89% izvora financiranja, a vlastiti prihodi koje Ustanova ostvari pružanjem usluga (od zakupa i dr.) na tržištu čine 9% izvora financiranja.*

***RASHODI:***

*Ukupni rashodi (AOP 404), ostvareni u izvještajnom razdoblju iznose 50.400 tis.kn, u odnosu na izvještajno razdoblje prošle godine isti su porasli za (+10,1%), a sastoje se od:*

1. *rashoda poslovanja (AOP 148) u iznosu od 46.628 tis.kn*
2. *rashoda za nabavu nefinancijske imovine u iznosu od (AOP 341) u iznosu od 3.772 tis.kn*
3. *Struktura rashoda poslovanja ostvarenih u izvještajnom razdoblju je sljedeća:*
* *rashodi za zaposlene (AOP 149) 32.030 tis.kn 68,69%*
* *materijalni rashodi (AOP 160) 14.578 tis.kn 31,26%*
* *financijski rashodi (AOP 193) 18 tis.kn 0,04%*
* *ostali rashodi (AOP 248) 3 tis.kn 0,01%*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ukupno: 46.628 tis.kn 100,00%*

*Temeljem naprijed navedenih podataka, evidentno je da su u rashodima poslovanja najzastupljeniji rashodi za zaposlene (AOP 149), u odnosu na prethodnu godinu isti su porasli za (7,3%) uslijed povećanja broja djelatnika i rasta plaća temeljem poštivanja odredi Kolektivnog ugovora.*

*Prosječan broj djelatnika na osnovu ukalkuliranih sati rada od 01.01.2017. do 31.12.2017 je 297 (AOP 643), a prethodne godine u istom razdoblju ustanova je zapošljavala 286 djelatnika.*

*Materijalni rashodi (AOP 160) u izvještajnom razdoblju realizirani su u iznosu od 14.578 tis.kn, u odnosu na prethodno izvještajno razdoblje isti bilježe porast od (+7,6%).*

*Struktura materijalnih rashoda je sljedeća:*

* *naknada troškova zaposlenima (AOP 161) realizirana je u iznosu od 1.142 tis.kn ili 93,4% realizacije iz prethodne godine. U ovoj skupini rashoda najzastupljeniji su rashodi za prijevoz, rad na terenu i odvojeni život u iznosu od 1.028 tis.kn, ali u odnosu na prošlu godinu ovaj rashod bilježi neznatan porast od svega (+0,1%).*

 *Na smanjenje ovih rashoda utjecali su: manji broj službenih putovanja te smanjenje sudjelovanja na seminarima za potrebe stručnog usavršavanja zaposlenika.*

* *rashodi za materijal i energiju (AOP 166) realizirani su u iznosu od 4.768 tis.kn, u odnosu na prethodno izvještajno razdoblje bilježe porast od (+14,9%). Tijekom 2017.g. Dom zdravlja je preuzeo više ordinacija obiteljske i dentalne medicine, a koje su prije toga bile u koncesiji, sukladno većoj potrošnji porasli su rashodi: materijala i sirovina, sitnog inventara, uredskog materijala i energije (uzimajući u obzir i povećanje broja prijevoza).*
* *rashodi za usluge (AOP 174) realizirani su u iznosu od 8.006 tis.kn, u odnosu na prethodno izvještajno razdoblje bilježe porast od (+6%), pri čemu dio rashoda za usluge bilježi porast, a dio smanjenje u odnosu na prethodnu godinu; i to:*

*Smanjenje se odnosi na: (AOP 175) usluge telefonije, pošte i prijevoza brodom (do smanjenja je došlo uslijed ugovaranja besplatnog prijevoza brodom za vozila sanitetskog prijevoza i ugovaranja povoljnijeg prijevoza brodom za vozila patronaže i kućne njege), zadržavanje rashoda za komunalne usluge na gotovo istoj razini kao u prethodnom izvještajnom razdoblju (AOP 178), dok su zdravstvene i veterinarske usluge (AOP 180) te intelektualne i osobne usluge (AOP 181) realizirane u manjim iznosima nego u prethodnom izvještajnom razdoblju.*

*Povećanje se odnosi na: (AOP 176) usluge tekućeg i investicijskog održavanja vlastitih i tuđih nekretnina, voznog parka, postrojenja i opreme, realizirane su u iznosu od 3.482 tis.kn (porast +35,2%); neznatan porast rashoda za zakupnine i najamnine (+2,4%) uslijed preuzimanja ordinacija odnosno prostora. Računalne i ostale usluge bilježe porast u odnosu na prethodnu poslovnu godinu uslijed uvođenja novih lokacija.*

* *ostali nespomenuti rashodi poslovanja (AOP 185) realizirani su u iznosu od 652 tis.kn, u odnosu na prethodno izvještajno razdoblje, bilježe porast od (+6,7%); pri čemu su najzastupljeniji rashodi za premije osiguranja (AOP 187) u iznosu od 173 tis.kn i ostali nespomenuti rashodi poslovanja realizirani u iznosu od 374 tis.kn (AOP 192), a od čega se 299 tis.kn odnosi na rashod prema HZZO-u zbog odlaska ortodonta iz Ustanove prije ugovorenog roka.*
* *financijski rashodi (AOP 193) realizirani su u iznosu od 18 tis. kn ili 76,9% realizacije prethodne godine, u naravi se odnose na usluge platnog prometa.*
* *ostali rashodi (AOP 257) realizirani su u iznosu od 3 tis.kn ili svega 2% realizacije iz prethodne godine, u naravi se odnose na tekuće donacije.*

*Što se tiče izvora financiranja naprijed navedenih rashoda poslovanja; iz donosa viška iz prethodnih godina, a temeljem Odluke financirano je sljedeće: usluga tekućeg i investicijskog održavanja građevinskih objekata (adaptacija i uređenje potkrovlja upravne zgrade ustanove u Zadru) u iznosu od 1.500 tis.kn, razlika jubilarnih nagrada u iznosu od 116 tis.kn i plaće za specijalizante i koordinatorice za palijativu u iznosu od 390 tis.kn.*

1. *Struktura rashoda za nabavu nefinancijske imovine ostvarenih u izvještajnom razdoblju je sljedeća:*
* *poslovni objekti (AOP 357) 2.067 tis.kn 54,81%*
* *postrojenja i oprema (AOP 360) 1.481 tis.kn 39,27%*
* *prijevozna sredstva u cestovnom prometu (AOP 370) 223 tis.kn 5,91%*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ukupno: 3.771 tis.kn 100,00%*

*Rashodi za nabavu nefinancijske imovine (AOP 341) realizirani su ukupnom iznosu od 3.771 tis.kn, u odnosu na prethodno izvještajno razdoblje bilježe porast od (+72%), u naravi se odnose na ulaganja u građevinske objekte Doma zdravlja, nabavu medicinske i laboratorijske opreme, računalne opreme, uredske opreme i namještaja, opreme za održavanje i zaštitu te vozila.*

*Što se tiče izvora financiranja naprijed navedenih rashoda za nabavu nefinancijske imovine; iz donosa viška iz prethodnih godina, a temeljem Odluke financirano je sljedeće: ambulanta u Novigradu u iznosu od 930 tis.kn i 3 osobna vozila za patronažu u iznosu od 223 tis.kn.*

*Za financiranje ukupnih rashoda iz donosa viška utrošeno je ukupno 3.159 tis.kn. Primci i izdaci za izvještajno razdoblje nisu iskazani.*

*Ukupan manjak prihoda za izvještajno razdoblje iznosi 4.877 tis.kn (AOP 406), a uključuje sljedeće: manjak prihoda poslovanja (AOP 283) u iznosu od 1.109 tis.kn i manjak prihoda od nefinancijske imovine (AOP 399) u iznosu 3.767 tis.kn.*

*Višak prihoda – preneseni iznosi (AOP 407) iznosi 14.554 tis.kn, nakon umanjenja za iznos manjka iz izvještajnog razdoblja u iznosu od 4.877 tis.kn (AOP 406), višak prihoda i primitaka raspoloživ u idućem razdoblju (AOP 635) iznosi 9.678 tis.kn (strukturu viška vidi u obrascu BIL, AOP 223 i AOP 224).*

***BILJEŠKE UZ OBRAZAC BIL***

*Bilanca predstavlja pregled imovine, obveza i vlastitih izvora. Stanje imovine, obveza i vlastitih izvora na dan 31.12.2017.g. iznosi 82,2 mil kn; a što iznosi 93,1% stanja na dan 01.01.2017.g.*

*Imovina (AOP 001) se sastoji od: nefinancijske imovine (AOP 002) u iznosu od 62,9 mil kn i financijske imovine (AOP 063) u iznosu od 19,3 mil kn.*

*Nefinancijsku imovinu čine:*

* *neproizvedena dugotrajna imovina (AOP 003) u iznosu od 7,1 mil kn (zemljišta),*
* *proizvedena dugotrajna imovina (AOP 007) u iznosu od 55,7 mil kn (u naravi se odnosi poslovne objekte - ambulante, stambene objekte, skladišta i garaže, automobile te različite vrste opreme i postrojenja)*

*Financijsku imovinu (AOP 063) čine: novac na računu i u blagajni (AOP 064) u iznosu od 13,4 mil kn,*

*potraživanja za prihode poslovanja (AOP 140) u iznosu od 5,3 mil kn i ostala potraživanja u iznosu od 617 tis. kn.*

*Izvori imovine – obveze i vlastiti izvori (AOP 162) sastoje se od: obveza (AOP 163) u iznosu od 3,7 mil kn (rashodi poslovanja) i vlastitih izvora (AOP 223) u iznosu od 78,5 mil kn.*

***BILJEŠKE UZ OBRAZAC RAS - FUNKCIJSKI***

*Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstavaju se rashodi poslovanja razreda 3 i rashodi za nabavu nefinancijske imovine razreda 4. Opće medicinske usluge (AOP 091) iznose 50.400 tis.kn.*

***BILJEŠKE UZ OBRAZAC OBVEZE***

*Stanje obveza na početku izvještajnog razdoblje (AOP 001) iznosilo je 3.349 tis.kn, povećanje obveza (AOP 002) iznosilo je 53.157 tis.kn, a podmireno je obveza (AOP 019) u iznosu 52.791 tis.kn.*

*Stanje obveza na kraju izvještajnog razdoblja (AOP 036) iznosi 3.714 tis.kn, od čega se na dospjele obveze (AOP 037) odnosi 957 tis. kn, a na nedospjele (AOP 099) 2.511 tis.kn. Dospjele obveze podmiriti će se tijekom siječnja 2017.g., a nedospjele sukladno valuti.*

***Bilješka - članak 14. Pravilnika o financijskom izvještavanju u proračunskom računovodstvu:*** *vodi se sudski spor pred Upravnim sudom u Split vezano za postupak javne nabave sanitetskih vozila, a koji uz ispunjenje određenih uvjeta mogu postati obveza u iznosu od 4,7 mil kn.*

 *RAVNATELJICA:*

*mr.sc.Renata Bek, dr.med.spec.psihijatar*